Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7151

z) Értékeljék a békés, alkotmányos úton lejátszódó forradalom jelentőségét. aa) A forradalom eseményeinek megismerésével fejlődjön a jogtudatuk, a jog- és normakövető magatartásuk, kompromisszumkészségük. bb) Görgey Artúr életútjának és a szabadságharcban betöltött szerepének ismertetésével váljon szilárd meggyőződéssé az előítéletmentes gondolkodás, mint elérendő cél és magatartás. cc) Biztonsággal tájékozódjanak történelmi térben és időben. 2006/20/II. szám dd) Fejlődjön a problémamegoldó gondolkodásuk, a kritikai gondolkodásuk, a struktúrákban való gondolkodásuk. ee) Váljanak képessé a különböző kultúrák, korok és korszakok több szempontú összehasonlítására. ff) Széleskörű tudásháttérrel rendelkezzenek a politikai, társadalmi forradalmi átalakulások mellett a gazdaságban, a technikában, az életmódban, a tudományban bekövetkezett változásokra. gg) Legyenek képesek egy-egy jelenség változását a történelmi időben több korszakot átfogóan is tanulmányozni. hh) Ismerjék az orvostudomány XVIII. századi forradalmi fejlődését a korábbi korszakok orvoslástanával összevetni, vagy a közlekedés változásait a korábbi korszakok közlekedésével összehasonlítani. ii) Reálisan tudják értékelni a francia forradalom történetét, pozitív hatását és árnyoldalait, mind az európai és világcivilizáció, mind a francia civilizáció további fejlődését illetően. jj) Ismerjék fel a francia forradalom jelenig tartó vívmányait, civilizációs örökségét. kk) Ismerjék meg a reformkornak a magyarországi polgárosodásban játszott szerepét. ll) Legyenek képesek egy-egy kiemelkedő történelmi személy életútját bemutatni, közösségformáló, társadalomalakító tevékenységét felismerni. mm) Legyenek képesek a helyi társadalom főbb jellemzőit főbb vonalakban bemutatni. nn) Legyenek képesek kisebb közösségek és a többségi társadalom együttélését és konfliktusait bemutatni (pl. nemzetiségi kérdés a reformkorban és a szabadságharc alatt, a zsidóság a reformkorban). oo) Képesek példát gyűjteni arra, hogy különböző történelmi régiók fejlődése eltérő ütemű lehet. pp) Források segítségével ismerjék fel a nagyobb történelmi régiók közötti fontosabb különbségeket. qq) Ismerjék a francia forradalom politikai irányzatait, az Emberi és Polgári Jogok Nyilatkozatát, a napóleoni háborúknak a történelmét, a Szent Szövetség Európáját, az ipari forradalomnak és hatásának, a reformkornak, a reformkori művelődésnek és kultúrának a jellegzetességeit, a polgári forradalom és szabadságharc történelmét. rr) A korszak főbb eszmeáramlatait (liberalizmus, nacionalizmus, konzervativizmus, szocializmus) jellemezni tudják korabeli források felhasználásával. ss) Ismerjék és jellemezni tudjanak fontos állam- és alkotmányjogi fogalmakat (alkotmány, parlament, szavazati jog, képviseleti rendszer, hatalommegosztás). tt) Ismertetni tudják az ipari forradalom teremtette ellentmondásokat. uu) Ismerjék fel személyek, pártok, csoportok szerepét egy-egy történelmi esemény alakulásában. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes